Մեդիսոն Բիր

Մեդիսոն Էլ Բիր (անգլ.՝ Madison Elle  Beer, մարտի 5, 1999(1999-03-05), Jericho, Նասաու շրջան, Նյու Յորք, ԱՄՆ), ամերիկացի երգչուհի, ռեփեր և մոդել։


== Կենսագրություն ==


=== 2012-2016: Գործունեության սկիզբ ===
Մեդիսոն Էլ Բիրը ծնվել է 1999 թվականի մարտի 5-ին Նյու Յորք նահանգի Ջերիկո քաղաքում՝ հրեական ընտանիքում։ Նրա հայրը՝ Ռոբերտ Բիրը, ճոխ տների շինարար է, որի «Birchwood Development» ընկերությունը 2007 թվականին ձեռք են բերել «Kimco Realty Corporation» և «Metropolitan Partnership» հիմնարկները, իսկ նրա մայրը՝ Թրեյսի Բիրը, ներսույթի (ինտերիեր) դիզայներ է։ Ունի Ռայդեր անունով կրտսեր եղբայր։ Նա իր Բար Միցվան տոնել է 2012 թվականին։
Լինելով 13-ամյա դեռատի՝ նա ձայնագրել է հայտնի սինգլների վիդեո-քավեր տարբերակները, այնուհետև դրանք տարածել «YouTube» սոցիալական ցանցում։ 2012 թվականի հուլիսին Բիրի աշխատանքը նկատել է հայտնի երգիչ Ջասթին Բիբերը՝ թվիթթերյան էջում գրելով իր երգի քավերի մասին։ Ժամանակի ընթացքում կնքվել է պայմանագիր «Island Def Jam»-ի հետ։
Բիրը համագործակցել է «Monster High»-ի հետ և ֆրանշիզայի թեմատիկայով ձայնագրել երգ՝ «We Are Monster High»: 2013 թվականի փետրվարին Քոդի Սիմփսոնը Բիրի հետ վերաթողարկել է իր «Valentine» երգը, որը հնչել է «Disney» ռադիոյով, բայց երբեք պաշտոնապես չի թողարկվել։ 2013 թվականի սեպտեմբերի 12-ին Բիրը թողարկել է իր առաջնելութային սինգլը և տեսահոլովակը՝ «Melodies» անվամբ, որը գրել են Փիթեր Քելլեհերը, Բեն Քոնը, Թոմաս Բարնսը և Ին Վրոլդսենը։

«Unbreakable»-ը Բիրի թողարկած երկրորդ սինգլն էր։ Երգը թողարկվել է 2014 թվականի հունիսի 17-ին և գրել են Ջեսսիկա Էշլին, Էվան Բոգարթը, Հիզեր Ժանեթ Մայլին, Մեթ Շվարցը, Էմանուել Կիրիակուն և Էնդրյու Հոլդշտեյնը, և պրոդյուսիրացվել է վերջին օրերի ընթացքում։ 2015 թվականի փետրվարի 16-ին հաստատվել է, որ Բիրը մասնակցելու է DJs Mako-ի նոր սինգլի՝ «I Won't Let You Walk Away»-ի աշխատանքներին։ Երգը թողարկվել է 2015 թվականի փետրվարի 24-ին թվային տարբերակով՝ տեսահոլովակով հանդերձ։ Երգը «Hot Dance/Electronic Songs» հիթ-շքերթում հասել է 43-րդ հորիզոնական, «Dance/Electronic Digital Songs»-ում՝ 33-րդ, «Dance / Mix Show AirPlay»-ում՝ 19-րդ (ԱՄՆ)։


=== 2017-ներկա։ «As She Pleases» և «Life Support» ===

Բիրը 2017 թվականի փետրվարին Իտալիայի Միլան քաղաքի Միլանի նորաձևության շաբաթվա ժամանակ անցել է Դոլչե և Գաբանայի շոուի հարթակով։ 3 տարվա ընթացքում ձայնագրել է իր առաջին մինի ալբոմը՝ «As She Pleases», որը թողարկվել է 2018 թվականի փետրվարի 2-ին։ «Dead»-ը, որպես ալբոմի առաջատար սինգլ, թողարկվել է 2017 թվականի մայիսի 19-ին։ Տեսահոլովակը դուրս է եկել օգոստոսի 3-ին։ Նոյեմբերի 3-ին Բիրը թողարկել է ալբոմի երկրորդ սինգլը՝ «Say It To My Face», որի տեսահոլովակը դուրս է եկել նոյեմբերի 15-ին։
2018 թվականի մարտի 10-ին թողարկվել է ալբոմի երրորդ և վերջին սինգլը՝ «Home with You»: 2018 թվականի օգոստոսին երգը «Billboard Mainstream Top 40» հիթ-շքերթում բարձրացել է 21-րդ հորիզոնական։ Դա նրա միակ անհատական կատարումն էր՝ առանց խոշոր երաժշտական լեյբլների, որը հայտնվել է հիթ-շքերթներում։ Օգոստոսի 2-ին ներկայացել է Չիկագոյի «Lollapalooza» փառատոնում։ Նոյեմբերի 9-ին ամերիկացի ռեփեր Օֆսեթի հետ թողարկել է «Hurts Like Hell» սինգլը։


=== 2019: «Life Support» ===
Բիրը դիջեյներ Ջաքս Ջոնսի և Մարտին Սոլվեյգի հետ ներկայացել է «All Day and Night» երգում՝ իրենց «Europa» ալբոմից։ Երգը թողարկվել է 2019 թվականի մարտի 28-ին։ Մայիսի 17-ին Բիրը թողարկել է «Dear Society» սինգլը։ Երգը հանդես է գալիս որպես առաջատար սինգլ գալիք ստուդիական ալբոմից՝ «Life Support», որը կթողարկվի այս տարի։


== Անձնական կյանք ==
2015-2017 թվականներին հանդիպել է «Jack & Jack» դուետի անդամ Ջեք Գիլինսկիի հետ։


== Սկավառակագրություն ==


=== Մինի ալբոմներ ===


=== Սինգլներ ===


=== Այլ արտիստների հետ ===


== Ֆիլմագրություն ==


== Շրջագայություններ ==
Խորագիր

«As She Pleases Tour» (2018)


== Ծանոթագրություններ ==